als_Latn dik_Latn sag_Latn
Kryetari i Komunës së Podujevës z. Agim Veliu sot pati një takim pune me përfaqësuesit e LMT-së hungareze të KFOR-it me bazë në “Film City” të Prishtinës Kapiten Attila Nagy, shef i këtij njësiti, si dhe ushtarak të tjerë. Veliu u dëshiroj atyre mirëseardhje dhe i falënderoi për kontributin e madh që po e japin lidhur me ruajtjen e paqes dhe sigurisë, si dhe mbështetjen e LMT-së në realizimin e projekteve të shumta në komunën e Podujevës. Kryetari Veliu i informoi ata lidhur me situatën e përgjithshme në komunën e Podujevës, për ecurinë e realizimit të projekteve të ndryshme që janë duke ndodhur, për procesin e korrje-shirjes, si dhe për çështje të tjera që janë në interes të qytetarëve të komunës së Podujevës.
Në anën tjetër kapiteni Nagy e përgëzoi kryetarin Veliu për punën e tij të palodhshme që po bënë në drejtimin e institucionit të Komunës, ku si rezultat i kësaj po vërehen ndryshime tepër pozitive si në infrastrukturë, arsim, shëndetësi, çështje sociale, bujqësi etj. Duke u nisur nga kjo ai shprehu vullnetin që mbështetja e LMT për komunën e Podujevës të vazhdoj edhe më tej, duke shprehur gatishmërinë për të bashkëpunuar ngushtë me Komunën e Podujevës. Po ashtu edhe kryetari Veliu u shpreh tepër i gatshëm që Komuna e Podujevës të bashkëpunoj ngushtë me LMT-në për të realizuar projekte të shumta në të mirë të qytetarëve llapjan.
als_Latn als_Latn